జైపూర్: రాజస్థాన్లో ఘోర రోడ్డు ప్రమాదం జరిగింది. శనివారం ఉదయం సవాయ్ మాదోపూర్ వద్ద ఓ బస్సు అదుపుతప్పి వంతెనపై నుంచి నదిలో పడింది. ఈ ప్రమాదంలో 15 మంది దుర్మరణం చెందగా, 24 మంది గాయపడ్డారు. పలువురి ఆచూకీ తెలియాల్సి ఉంది. సమాచారం అందిన వెంటనే పోలీసులు అక్కడకు చేరుకుని సహాయ చర్యలు చేపట్టారు. క్షతగాత్రులను వెంటనే ఆసుపత్రికి తరలించి చికిత్స అందిస్తున్నారు. గల్లంతైన వారి కోసం గాలింపు చర్యలు చేపట్టారు. బస్సుకు తాళ్లు కట్టి క్రేన్ల సహాయంతో బయటకు లాగేందుకు యత్నిస్తున్నారు. బస్సు ప్రమాదానికి గల కారణాలు తెలియాల్సి ఉంది.
jaipur: rajasthanlo ghora roddu pramaadam jarigindi. sanivaaram udayam saway madopur vadda oo bassu aduputappi vantenapai nunchi nadilo padindi. ee pramaadamlo 15 mandi durmaranam chendagaa, 24 mandi gayapaddaru. paluvuri aachuki teliyalsi undi. samacharam andina ventane poliisulu akkadaku cherukuni sahaya charyalu chepattaru. kshatagaatrulanu ventane aasupatriki taralinchi chikitsa andistunnaaru. gallantaina vaari kosam gaalimpu charyalu chepattaru. bassuku taallu katti krenla sahaayamtho bayataku lagenduku yatnistunnaru. bassu pramaadaaniki gala kaaranaalu teliyalsi undi.